حامد رضا خان

شاہ حامد رضا خان بریلوی قادری (پیدائش: ربیع الاول 1292ھ/1875ء) ایک اسلامی عالم اور بریلوی تحریک کے صوفی تھے۔ آپ بریلی، ہندوستان میں پیدا ہوئے۔
 نام ونسب 
اعلیٰ حضرت امام اہلسنت کے بڑے شہزادے۔ محمد نام، معروف بہ حامد رضا، لقب، حجۃ الاسلام۔

 تاریخِ ولادت 
ماہ ربیع الاول1292ھ بمطابق 1875ء میں اپنے دادا مولانا نقی علی خان کے گھر بریلی میں پیدا ہوئے۔
 خاندان 

آپ کے جد اعلیٰ افغانستان سے آئے تھے اور ہندوستان میں مغلیہ سلطنت کے زمانے میں اعلیٰ منصب پر فائز ہوئے۔ آپ کے پردادا مفتی رضا علی خان نے ہندوستان میں پہلا باقاعدہ دارالافتاء قائم کیا۔ آپ کا سلسلۂ نسب کچھ یوں ہے۔۔۔ حامد رضا خان بن احمد رضا خان بن نقی علی خان بن رضا علی خان۔

 بنیادی تعلیم 
آبا و اجداد کی شاندار روایات کے مطابق درسیات تمام وکمال والد ماجد سے پڑھی19 سال کی عمر میں تمام مروجہ درسیات کی کتب سے فارغ التحصیل ہوئے۔ علم وعمل میں باکمال والدِ ماجد کے جانشین، عربی نظم ونثر میں منفرد اسلوب رکھتے تھے۔ زمانۂ تعلیم میں ہی آپ نے درسیات کی امہات الکتب، خیالی، توضیح تلویح، ہدایہ اخیرین، صحیح بخاری پرحواشی لکھ کر اپنے والد کی خدمت میں پیش کیا تو اعلیٰ حضرت نے "قال الولد الاعز"لکھ کراپنے صاحبزادے کو دادِ تحسین فرمائی۔ جب گلستانِ رضا کا یہ پھول ہر سو خوشبو پھیلانے لگا تو مجدد دین وملت نے اپنے اکابر خلفاء کی موجودگی میں!"حامدمنی وانا من حامد" فرماکر آپ کی عظمت وفضیلت پر مہر ثبت کردی۔۔

 ادبی کام 
انھوں نے مختلف موضوعات پر متعدد کتابوں کا ترجمہ کیا۔
بیعت و خلافت : آپ حضرت مخدوم شاہ ابو الحسن احمد نوری مارہروی قدس سرہٗ کے مرید و خلیفہ تھے۔ والد ماجد سے بھی تمام سلاسل میں اجازت و خلافت حاصل تھی۔

 سیرت 
حسن معنوی کیساتھ ساتھ حُسن ظاہری میں بھی وحیدِ زمانہ تھے۔ صاف ستھری طبیعت کے مالک، تلامذہ، مریدین اور ناداروں کی دستگیری آپ کا شیوہ تھا۔ آپ اُن تمام خوبیوں کے جامع تھے جو ایک مجدد کے جانشین میں ہونی چاہیے تھیں۔ تحریک پاکستان میں بھر پور کردار اداکیا۔ ساری زندگی اپنے والد گرامی کے مشن کو پھیلاتے رہے، ہر قسم کی گمراہ کن تحریکوں کے اثراتِ بد سے ملت اسلامیہ کی حفاظت فرماتے رہے۔

 وصال 
17/جمادی الاول 1362ھ، کو وصال فرمایا۔ مزار شریف بریلی میں مرجعِ خلائق ہے۔

 حوالہ جات 

حضرت مولانا شاہ حامد رضا بریلوی﷫

زمرہ:احمد رضا خان کا خاندان
زمرہ:احمد رضا خان کے خلفا
زمرہ:احناف
زمرہ:افغانستان میں اسلام
زمرہ:بھارت کے سنی علما
زمرہ:بھارتی مصنفین
زمرہ:بریلوی مکتب فکر کی شخصیات
زمرہ:بریلی کی شخصیات
زمرہ:پشتون نژاد بھارتی شخصیات
زمرہ:حنفی فقہا
زمرہ:خانہ معلومات مذہبی سوانح عمری مع متعدد دیگر نام پیرامیٹرز استعمال کرنے والے مضامین
زمرہ:سلسلہ برکاتیہ
زمرہ:مسلم تاریخی شخصیات
زمرہ:مملکت متحدہ میں اسلام
زمرہ:نعتیہ شاعر
زمرہ:ہندوستانی صوفیا
زمرہ:1875ء کی پیدائشیں
زمرہ:1943ء کی وفیات